open-index/open-wikipedia-markdown huggingface dataset:
Slovo k narodu

**"Slovo k narodu"** (vene keeles "Слово к народу" – 'kõne rahvale') oli 23. juulil 1991 ajalehes Sovetskaja Rossija ilmunud avalik kiri, mida on hiljem nimetatud augustiputši manifestiks. 

Oma pöördumises märkisid autorid, teiste seas Nõukogude Liidu Kommunistliku Partei funktsionäärid Gennadi Zjuganov ja Valentin Varennikov ning kirjanikud Valentin Rasputin ja Juri Bondarev, et "meie maa, suur riik, mis on antud meie hoolde ajaloo, looduse, kuulsusrikaste esivanematega, hukkub, mureneb, vajub pimedusse ja olematusse". Kiri, milles kutsutakse üles NSV Liitu säilitama ja "aitama kaasa nõukogude võimu ümberkujundamisele tõeliselt rahvalikuks", märgib ühtlasi partei juhtkonna "konservatiivsete" liikmete üleminekut marksistlik-leninistlikult ideoloogialt vene natsionalismile.

## Välislingid

*"Slovo k narodu" tekst
Traupis

**Traupis** on alev Leedus Anykščiai rajoonis, Traupise valla halduskeskus.

Alev asub Nevėžise jõe ääres. Traupisest algab kanal, mis viib Nevėžise veed Šventoji jõkke.

Alevis on põhikool, postkontor ja raamatukogu. Vaatamisväärsusteks on sealse kooli juures asuv botaanikaaed ja 1892. aastal ehitatud katoliku kirik.

Traupist on esmamainitud XV sajandil, sealset mõisa aga XVI sajandil. 1515. aastal moodustati sinna katoliku kihelkond ja ehitati esimene kirik. Aleviks sai Traupis 1568. aastal. 1777. aastal asutati sinna kihelkonnakool. Tsaariajal oli alevi venekeelne nimekuju Троупе.

Traupis,_kapinės.JPG|Kalmistu
Nevėžio tiltas Traupyje.JPG|Sild üle Nevėžise
Traupio botanikos sodas.JPG|Botaanikaaed
Traupis, bažnyčia.JPG|Traupise kirik


## Viited

## Välislingid

*Alevi koduleht (*leedu keeles*)
*Alev Poola geograafilises sõnastikus
*Alev portaalis vietoves.Lt
Üleilmne käimlapäev

**Ülemaailmne käimlapäev** on Ühinenud Rahvaste Organisatsiooni algatatud päev, mis on suunatud hügieeni- ja tervishoiualase olukorra parendamisele kogu maailmas.

Liikumise eestvedajaks peetakse 2001. aastal Singapuris enam kui 17 Euroopa, Aasia ja Põhja-Ameerika riiki esindanud 200 osavõtjaga toimunud konverentsil asutatud mittetulundusühingut Maailma tualetiorganisatsioon (*World Toilet Organization* (WTO)).

Hinnanguliselt elab 21. sajandi teisel kümnendil tervise- ja sanitaarnõuetele mittevastavates tingimustes 4,5 miljardit inimest.

## Viited

## Välislingid
* Üleilmse käimlapäeva ametlik koduleht
* Käimlapäeva kajastus ÜRO veebisaidil
Oto Lācis

**Oto Lācis** (vene Отто Рудольфович Лацис, *Otto Rudolfovitš Latsis*; 22. juuni 1934 Moskva – 3. november 2005 Moskva) oli läti päritolu nõukogude ja vene ajakirjanik, majandusteaduste doktor.

Ta oli aastatel 1987–1991 ajakirja Kommunist («Коммунист») peatoimetaja esimene asetäitja. Ajakiri kujunes sel ajal perestroika teoreetiliseks organiks. Lācis osales uutmisliikumises, oli NLKP Keskkomitee liige (1990–1991). 

1993–1996 kuulus ta presidendinõukokku (konsultatiivne organ Venemaa presidendi juures Jeltsini ajal ja Putini presidendiaja esimestel aastatel). 1990. aastatel oli ta ajalehe Izvestija ja 1997. aastast Novõje Izvestija poliitiline vaatleja, sai populaarseks liberaalse intelligentsi seas. 

## Viited
Liivimaa Kuller

**Liivimaa Kuller** *: sõnumid otse elust*, oli ajaleht, mis ilmus 7. jaanuarist 1993 kuni 19. oktoobrini 1998 korra nädalas Tartus.

1992. aasta detsembrini andis Liivimaa Kulleri kollektiiv välja AS Lõuna-Eesti Sõnumitele kuuluvat Liivimaa Kroonikat. Kui 1992. aasta sügisel kontrolliti firma majandusseisu, siis avastati selles mitmeid möödalaskmisi ja selgus, et firmas töötavad Hillar Talts ja Kalle Müller olid asutanud AS Sekser ning lehetöö kõrvalt andnud välja samanimelist ajakirja. Juhatus ei pidanud seda eetiliseks, ning Müllerile ja Taltsile tehti ettepanek – kas lahkuda AS Lõuna-Eesti Sõnumitest või loobuda Sekserist. Kalle Müller otsustas kogu toimetusega lahkuda ning hakata AS Zett all välja andma uut ajalehte Liivimaa Kuller. Peatoimetajaks oli Andrus Esko, tegevtoimetajaks Väino Koorberg. 1995. aastal omandas ajalehe AS Postimees.

Kaastööd ajalehele tegid näiteks Hannes Võrno koos Henri Jäägriga korporatsiooni Saatus nime all koomiksiseeria "Perekond Vismarid".

1993–1997, nr. 24 (16. juuni) ilmus ajaleht pealkirjaga "Liivimaa Kuller", hiljem "Kuller". Alustades oli lehe tiraaž 30 000 eksemplari.

Täiendavalt anti veel välja "Liivimaa Kulleri Ristsõnad" (1993–1995).

## Vaata ka
* Favoriit (ajakiri)

## Viited
Kosmoseseks

**Kosmoseseks** on kosmoses kaalutuse tingimustes toimuv inimestevaheline seksuaalvahekord.

## Allikad
*
*

## Välislingid
*Adventures in Space, The Zero-G Spot, by Michael Behar; OUTSIDE Magazine, December 2006
*Outer-space sex carries complications By Alan Boyle, MSNBC July 24, 2006. Concept of "2suit"  design of American writer Vanna Bonta.
*Space sex hoax rises again by James Oberg
*Pregnancy in Space Seems Possible
*Astronauts test sex in space - but did the earth move? The Guardian February 24, 2000
*Virgin Galactic rejects $1 million space porn by Peter B. de Selding, MSNBC October 2, 2008.
*Has anyone ever had sex in space? from The Straight Dope by Cecil Adams, 28 February 1997.
*Space Frontier Foundation's media archives for the SFF1484 panel "Sex in Space" from the 2006 "New Space Return to the Moon Conference" featuring authors Laura Woodmansee, and Vanna Bonta with NASA physician Dr. John Logan.
*Inspiration Mars
*From Russia... with Love (propaganda-style interview with Russian "space procreation" specialist)
Avannaata

**Avannaata omavalitsus** (grööni keeles *Avannaata Kommunia*; taani keeles *Avannaata Kommune*) on kohaliku omavalitsuse üksus (omavalitsus) Gröönimaa loodeosas, mis loodi 1. jaanuaril 2018.

See moodustati Qaasuitsupi omavalitsuse jagamise teel Avannaataks ja Qeqertalikiks.

Omavalitsuse pindala on umbes 522 700 km².

Omavalitsuse keskus on Ilulissat.

Elanike arv on 10 700.

## Asulad
Omavalitsuses on 27 asulat, neist neli linna: Ilulissat, Uummannaq, Upernavik ja Qaanaaq.

## Viited

## Välislingid
* Omavalitsuse koduleht
Are (eesnimi)

**Are** on eesnimi. Eri riikides on kasutusel ka kirjaviisid Aré, Arè, Arê ja Äre.

Indias kandis sellist eesnime 2014. aastal 2924 inimest (neist 56% mehed), Norras 2825 inimest (100% mehed). Eesti oli Are eesnime kandjate arvult maailmas kuues, eespool paiknesid Indoneesia, Paapua Uus-Guinea ja Nigeeria, kus nimekandjad olid enamuses mehed.

## Nimest Eestis
2024. aasta 1. jaanuari seisuga on eesnimi Are 176 mehel ja alla viiel naisel. Are on populaarsuselt 515. mehenimi ja 7998. naisenimi.

Vanim Are oli üle 85-aastaste vanuserühmas, noorim 20–24-aastaste vanuserühmas. Are oli keskmiselt 62-aastane. Kõige populaarsem oli eesnimi Are vanuserühmas 70–74, kus neid on 10 000 elaniku kohta 3,82. Kõige rohkem oli eesnimega Are sündinuid jaanuaris, kokku 23. Kõige populaarsem oli eesnimi Are Põlva maakonnas, kus neid oli maakonna 10 000 elaniku kohta 5,80.

## Tuntud nime kandjaid
* Are Eller, eesti aerutaja, sporditegelane ja spordiajakirjanik 
* Are Habicht, eesti jalgpallikohtunik 
* Are Kont, eesti geograaf ja ökoloog
* Are Uder, eesti näitleja

## Viited

## Välislingid
*
Andi (eesnimi)

**Andi** on mehenimi.

2018. aasta seisuga oli see Eestis esinemissageduselt 388. mehenimi. 1. jaanuari 2018 seisuga oli Eestis eesnimi Andi 253 mehel.

## Tuntud nime kandjaid
*Andi Hektor
*Andi Meister
*Andi Pärn
*...

## Viited

## Välislingid
*
505 eKr

**505. aasta eKr** oli 505. aasta enne meie ajaarvamist, Vana-Rooma ajaarvamise järgi 249 *[[ab urbe condita]]*.

## Sündmused
*Marcus Valerius Volusus sai koos Publius Postumius Tubertusega Vana-Rooma konsuliks. 

## Sündinud
*...

## Surnud
*...
Johannes (Jaremenko)

**Johannes** (ukraina keeles Іоан; kodanikunimega Олег Васильович Яременко *Oleg Vassõljovõtš Jaremenko*; sündinud 12. septembril 1967 Žõtomõris) on Ukraina Õigeusu Kiriku Tšerkassõ ja Tšigirini metropoliit.

## Vaata ka
*Ukraina Õigeusu Kiriku piiskop
Qeqertalik

**Qeqertaliki omavalitsus** (grööni keeles *Qeqertalik Kommunia*; taani keeles *Qeqertalik Kommune*) on kohaliku omavalitsuse üksus (omavalitsus) Gröönimaa lääneosas, mis loodi 1. jaanuaril 2018.

See moodustati Qaasuitsupi omavalitsuse jagamise teel Avannaataks ja Qeqertalikiks.

Omavalitsuse pindala on umbes 62 400 km².

Omavalitsuse keskus on Aasiaat.

Elanike arv on 6500.

## Asulad
Omavalitsuses on 12 asulat, neist neli linna: Aasiaat, Qasigiannguit, Qeqertarsuaq ja Kangaatsiaq.

Külad:
* Niaqornaarsuk, Attu, Ikerasaarsuk, Akunnaaq, Iginniarfik, Ikamiut, Kitsissuarsuit, Kangerluk

## Viited

## Välislingid
* Omavalitsuse koduleht
Itsa keel

**Itsa keel** on maaja keelkonna jukateegi rühma kuuluv keel, mida räägivad itsad Guatemalas Petén Itzá järve läheduses.

Itsa keel on äärmiselt ohustatud, valdav osa itsadest kõneleb vaid hispaania keelt. Itsa keelt räägib vaid mõnikümmend vanemat inimest.

Itsa keele põhisõnajärg on VOS, kuid sageli esineb ka sõnajärg VSO.

## Kirjandus
*Charles Andrew Hofling: Itzá Maya texts with a grammatical overview. University of Utah Press, Salt Lake City 1991. 321 pp. ISBN 0-87480-359-4
*Charles Andrew Hofling, Félix Fernando Tesucún: Tojtʼan: diccionario maya itzaj – castellano. Guatemala, Cholsamaj, 2000.
*Charles Andrew Hofling: Itzaj Maya Grammar. The University of Utah Press, Salt Lake City 2000. ISBN 0-87480-666-6
*Charles Andrew Hofling, Félix Fernando Tesucún: Itzaj Maya–Spanish–English Dictionary. The University of Utah Press, Salt Lake City 1997. ISBN 0-87480-550-3
Riemanni geomeetria

**Riemanni geomeetria** (inglise keeles *Riemannian geometry*) on diferentsiaalgeomeetria haru, mis uurib Riemanni muutkondi, st lisastruktuuridega diferentseeruvaid muutkondi Riemanni meetrikaga.

Mõnikord, eriti sageli just matemaatilises füüsikas, peetakse Riemanni geomeetria all silmas ka pseudo-Riemanni geomeetriat pseudo-Riemanni meetrikaga, näiteks eri- ja üldrelatiivsusteooria aegruumi geomeetriat.

Riemanni geomeetria rajas 1850. aastatel Bernhard Riemann.

Eestis ilmunud matemaatikaleksikon (2003) defineerib järgmiselt: "Riemanni geomeetria on Riemanni ruumi geomeetria; pinna sisegeomeetria üldistus ''n''-mõõtmelise ruumi juhule". 

## Viited
Ideaalarvud

**Ideaalarvud** on arvu üldistus, mille võttis algebralises arvuteoorias kasutusele Ernst Eduard Kummer. Sellest mõistest on alguse saanud tänapäevane ideaali mõiste. 

Näiteks ringis \Z\left[\sqrt{-5}\right]= \left\{ a+b\cdot \sqrt{-5} \mid a,b \in \Z \right\}
 ei kehti algteguriteks lahutamise ühesus: 

: 6 = 2\cdot 3 = \left(1+\sqrt{-5}\right)\cdot\left(1-\sqrt{-5}\right).

Kummer tegi kindlaks, et algteguriteks lahutamise ühesuse saab mõnikord taastada, kui võtta juurde uusi arve, mida ta nimetas ideaalarvudeks. Kui toodud näites võtta juurde arv \mathrm i, saadakse lahutused
: 2=\left(1+\mathrm i\right)(1-\mathrm i),\quad 3=\frac{1+\sqrt{-5}}{1+\mathrm i}\cdot\frac{1-\sqrt{-5}}{1-\mathrm i}
(murdude normidest nähtub, et tegu on täiselementidega) ning 
: 1\pm\sqrt{-5}=\frac{1\pm\sqrt{-5}}{1\pm\mathrm i}\cdot(1\pm\mathrm i),
nii et algteguriteks lahutamise ühesus on taastatud. 

Tänapäevasest vaatenurgast vastab ideaalarvu \mathrm i sissetoomine üleminekule Hilberti klassikorpuse täiselementide ringile. Algebralise arvukorpuse kõik ideaalid on peaideaalid.

Richard Dedekind selgitas välja, et ilma ideaalarvudeta saab läbi, kui vaadelda nende asemel kõigi nendega jaguvate arvude kogumit.  Ülaltoodud näites on arvudel 2 und 1+\sqrt{-5} ühine ideaalne algtegur 1+\mathrm i, ja selle arvu kordsed ringis \mathbb Z[\sqrt{-5}] moodustavad  lihtsa ideaali
: \left(2,1+\sqrt{-5}\right)=
\left\{a\cdot 2+b\cdot\left(1+\sqrt{-5}\right)\mid a, b\in\Z[\sqrt{-5}]\right\}.
Kui on olemas "reaalne" ühistegur, siis koosneb ideaal parajasti selle kordsetest ning on seega peaideaal. Arvukorpuste täiselementide ringides (ja üldisemalt selle seiga põhjal tema järgi nimetatud  Dedekindi ringides) saadakse niimoodi iga (nullideaalist) erineva ideaali ühene lahutus lihtsateks ideaalideks.

## Viited
Aknystos

**Aknystos** on küla Leedus Anykščiai rajoonis Debeikiai vallas. Küla asub Aknysta jõe ääres. Külas asub Aknystose mõisa hoonetekompleks.

Aknystost on esimest korda mainitud aastal 1538, mil see läks Smolenskist pärineva Kopčiuste suguvõsa valdusse. Külas tegutseb aastal 1959 asutatud psühhoneuroloogiline pansionaat, mille ruumid asuvad mõisa peahoones.

## Viited
Stanislav Kunjajev

**Stanislav Jurjevitš Kunjajev** (vene keeles *Станислав Юрьевич Куняев*; sündinud 27. novembril 1932 Kalugas) on vene luuletaja, publitsist ja kirjanduskriitik.

Ta oli aastatel 1989–2024 natsionalistlik-alalhoidliku suunitlusega kultuuriajakirja Naš Sovremennik peatoimetaja. Toetas augustiputši. Ta on vene kõnepruuki läinud, ühe tema 1992. aasta luuletusest tuntud fraasi "gekatšepistid-dekabristid" autor. 

Ta on tõlkinud paljudest keeltest, muu hulgas ka ukraina, gruusia, abhaasi, kirgiisi, burjaadi, leedu luulet (mh Mieželaitist). Mõned Kunjajevi teosed on tõlgitud bulgaaria, tšehhi ja slovaki keelde.
Üldalgebra

**Üldalgebra** ehk **üldine algebra** ehk **abstraktne algebra** on matemaatika haru, mis uurib üksikuid algebralisi struktuure, näiteks rühmi, ringe, korpusi, mooduleid ja algebraid.

Üldalgebra jätab erinevalt näiteks elementaaralgebrast kõrvale nende objektide loomuse, millega tehteid tehakse. 

Algebralised struktuurid ilmusid kõigepealt teistes matemaatika harudes, need aksiomatiseeriti ning lõpuks hakati neid üldalgebras spetsiaalselt uurima. Sellepärast on üldalgebral palju seoseid teiste matemaatika harudega.
Aegruumi kõverus

**Aegruumi kõverus** (inglise keeles *spacetime curvature*) on füüsikaline efekt, mis avaldub geodeetiliste joonte deviatsioonina. Suurus, mis määrab aegruumi kõveruse, on Riemanni kõveruse tensor, mis kuulub geodeetiliste joonte deviatsiooni võrrandi koosseisu.

## Aegruumi kõveruse ja meetrika seos
Üldrelatiivsusteooria ja teiste gravitatsiooni meetriliste teooriate raames käsitletakse gravitatsiooni mõjutusel kõverdunud mitteeukleidilist aegruumi. Selles aegruumis ei ole enam võimalik sisse viia Galilei koordinaate, vabalt liikuvate kehade maailmajooned üksteise suhtes lahknevad või ühtivad. Sellise aegruumi skalaarne Gaussi kõverus saadakse meetrilise tensori ja Ricci tensori ahendamisel.

Tänapäeva füüsikas modelleeritakse aegruum tavaliselt neljamõõtmelise muutkonnana. Selles ruumis viiakse sisse afiinne struktuur, mis määrab täielikult aegruumi kõveruse. Kui nüüd eeldada, et sellel muutkonnal on meetriline struktuur, siis võib välja tuua ainsa meetrikaga kooskõlalise seotuse – Levi-Civita seose. Ainult meetrilises ruumis võib kõveruse tensorit ahendada, et saada Ricci tensor ja skalaarne kõverus.
Algebraline arvukorpus

**Algebraline arvukorpus** ehk **arvukorpus** on ratsionaalarvude korpuse \Q lõplik laiend.

Algebralised arvukorpused on algebralise arvuteooria üks uurimisobjekte.  

Tähtis koht on algebraliste arvukorpuste täiselementide ringidel,  mis on ratsionaalarvude korpuses \Q sisalduva täisarvude ringi analoogid.
Kakka

**Kakka** (ka **Kaka**) on teisejärguline Mesopotaamia jumal, jumalate Anu ja Anšari vesiir ja saadik (sumeri *sukkal*, akkadi *mār šipri*). Peamiselt teatakse teda tekstist "Nergal ja Ereškigal", kus Anu saadab Kakka sõnumiga allilma Nergali juurde. Põhiliselt esineb Kakka jumalate saadikuna akkadi tekstides, sumeri tekstides täidab sarnast rolli Papsukkal

## Viited
Maailmajoon

**Maailmajoon** (inglise keeles *world line*) on relatiivsusteoorias kõverjoon neljamõõtmelises aegruumis (objekti tee), mis kirjeldab materiaalse punktina käsitatava keha liikumist, st keha eksisteerimise ajal kõigi sündmuste geomeetrilist asukohta. 

Mõnikord nimetatakse maailmajooneks üldse ükskõik millist pidevat joont aegruumis.

Maailmajoonte idee esitas Hermann Minkowski. Tänapäeval kasutatakse seda terminit kõige sagedamini relatiivsusteoorias (st eri- ja üldrelatiivsusteoorias).

## Vaata ka
*Geodeetiline joon
Fipa keel

**Fipa keel** on bantu keelte F-rühma kuuluv keel, mida räägivad fipad Tansaania edelaosas Rukwa piirkonnas. Kõnelejaid oli 2002. aastal umbes 195 000.

Fipa keeles on 14 vokaalfoneemi (7 lühikest ja pikka) ja 20 konsonantfoneemi.

## Viited

## Välislingid
*https://phoible.org/languages/fipa1238
Chris Löwe

**Chris Jörg Löwe** (sündinud 16. aprillil 1989 Plauenis) on Saksamaa jalgpallur, kes mängib vasakkaitsjana Saksamaa klubis Dresdeni Dynamo.

Ta alustas klubikarjääri Saksamaal. 2002. aastal liitus ta Chemnitzer FC-ga ning klubi põhimeeskonnas Saksamaa neljandas liigas Regionalliga Nord debüüdi hooajal 2008–09. 2011. aastal liitus ta Saksamaa kõrgliiga klubiga Dortmundi Borussia. Kuigi ta tuli klubiga hooajal 2011–12 Saksamaa meistriks, pääses ta sel hooajal Saksamaa kõrgliigas väljakule vaid seitsmes mängus. 2013. aastal liitus ta Saksamaa esiliigaklubiga 1. FC Kaiserslautern, kus mängis kokku neli hooaega.

2016. aastal sõlmis ta kolmeaastase lepingu Inglismaa esiliigaklubiga Huddersfield Town. Hooajal 2016–17 kindlustati tänu võitudele üleminekumängudel pääs esiliigast kõrgliigasse. Huddersfield Towniga mängis ta Inglismaa kõrgliigas kaks hooaega.

2019. aasta mais liitus ta Dresdeni Dynamoga.

## Saavutused
;Dortmundi Borussia
*Bundesliga: 2011–12
*DFB-Pokal: 2011–12
EDA

**EDA** võib tähendada järgmist:
**European Defence Agency* (Euroopa Kaitseagentuur)
**electronic design automation* (elektroonilise disaini automatiseerimine)

**Eda** võib tähendada järgmist:
*Eda (Rootsi), Rootsi küla
*Eda (eesnimi)
Elga (eesnimi)

**Elga** on naisenimi.

Lätis oli 2021. aasta 30. juuni seisuga eesnimi Elga 932 inimesel.

2018. aasta seisuga oli see Eestis esinemissageduselt 546. naisenimi. 1. jaanuari 2018 seisuga oli Eestis eesnimi 180 naisel.

1. jaanuari 2019 seisuga oli Eestis eesnimi 166 naisel. Kõige populaarsem oli eesnimi Elga üle 85-aastaste vanuserühmas, kus neid oli 10 000 elaniku kohta 15,70. Elga oli keskmiselt 79 aasta vanune (mediaanvanus oli 82).

## Tuntud nime kandjaid
*Elga Mark-Kurik
*...

## Viited

## Välislingid
*
Elsa (eesnimi)

**Elsa** on naisenimi.

2018. aasta seisuga oli see Eestis esinemissageduselt 298. naisenimi. 1. jaanuari 2018 seisuga oli Eestis eesnimi Elsa 519 naisel.

## Nime tuntud kandjaid
*Elsa Maasik
*Elsa Pastak
*Elsa Triolet

## Viited

## Välislingid
*
Fred (eesnimi)

**Fred** on mehenimi.

2018. aasta seisuga oli see Eestis esinemissageduselt 271. mehenimi. 1. jaanuari 2018 seisuga oli Eestis eesnimi Fred 485 mehel.

## Tuntud nime kandjaid
*Fred Jüssi
*Fred Krieger
*Fred Puss
*...

## Viited

## Välislingid
*
Esta (eesnimi)

**Esta** on naisenimi.

2018. aasta seisuga oli see Eestis esinemissageduselt 368. naisenimi. 1. jaanuari 2018 seisuga oli Eestis eesnimi Esta 361 naisel, 2021. aasta 1. jaanuari seisuga 348 naisel..

Lätis oli 2021. aasta 30. juuni seisuga eesnimi Esta 2 inimesel.

## Tuntud nime kandjaid
*Esta Simakova
*Esta Veski
*Esta-Laine Nahkur
*...

## Viited

## Välislingid
*
Danny Graham

**Daniel Anthony William Graham** (sündinud 12. augustil 1985 Gatesheadis) on Inglismaa jalgpallur, kes mängib ründajana Inglismaa esiliiga klubis Blackburn Rovers.

Ta on veetnud kogu klubikarjääri Inglismaal. Ta alustas klubikarjääri Middlesbrough's, kuid tegi profidebüüdi hooajal 2003–04 Inglismaa tugevuselt neljanda liiga klubis Darlington. Järgmisel hooajal tegi ta Middlesbrough' ridades debüüdi Inglismaa kõrgliigas. Premier League'is on ta mängud veel Swansea Cityga (2011–2012), Sunderlandiga (2013 ja 2015–2016), Hull Cityga (2013–14). Inglismaa kõrgliigas on ta teinud kõige edukama hooaja 2011–12, kui ta lõi Swansea City särgis 12 väravat. Ühelgi teisel hooajal pole kõrgliigas üle kolme värava löönud.

Lisaks Premier League'ile on ta paljude klubidega mänginud Inglismaa esiliigas ja tugevuselt kolmandas liigas League One. Hooajal 2010–11 lõi ta Watfordi särgis Inglismaa esiliigas 21 väravat ning oli sel hooajal liiga suurim väravakütt. Liigas on ta löönud ühel hooajal vähemalt kümme väravat kokku kaheksal hooajal.

Hooajal 2010–11 valiti ta Inglismaa esiliiga (Watfordi meeskonnas) ja hooajal 2017–18 League One'i (Blackburn Roversi meeskonnas) sümboolsesse koosseisu. Hooajal 2010–11 valiti ta lisaks Watfordi hooaja parimaks mängijaks. 2019. aastal valiti ta Blackburn Roversi aasta mängijaks.

## Välislingid
Lorentzi meetrika

**Lorentzi meetrika** (inglise keeles *Lorentzian metrics*, *Lorentz metric*) on Minkowski ruumi pseudoeukleidiline meetrika, mida kasutatakse erirelatiivsusteoorias ja triviaalse erijuhuna üldrelatiivsusteoorias.

Lorentzi meetrika on nimetatud Hendrik Lorentzi järgi.

Erirelatiivsusteoorias kasutatav tasane Minkowski ruum koordinaatidega (x^0, x^1, x^2, x^3)=(ct, x, y, z) \  omab meetrilist tensorit: 

: g = \begin{bmatrix} 1 & 0 & 0 & 0\\ 0 & -1 & 0 & 0 \\ 0 & 0 & -1 & 0 \\ 0 & 0 & 0 & -1\end{bmatrix} \ 

Siin peetakse x^1, x^2, x^3 all silmas tavalisi täisnurkseid samamastaapseid Descartesi koordinaate, t all aega, mida mõõdeti antud taustsüsteemis ja c all valguse kiirust.

Selle tensori kaudu määratletakse *[[intervall (füüsika)|intervall]]*
:  ds = \sqrt{g_{ij}dx^i dx^j} =  \sqrt{c^2 (dt)^2 - (dx)^2 - (dy)^2 - (dz)^2},

mis jääb Lorentzi teisenduste suhtes invariantseks.

Minkowski meetrika on pseudoeukleidiline meetrika, mis kirjeldab lamedat pseudoeukleidilist ruumi.
Steven Fletcher

**Steven Kenneth Fletcher** (sündinud 26. märtsil 1987 Shrewsburys) on Inglismaal sündinud Šotimaa jalgpallur, kes mängib ründajana Inglismaa tugevuselt kolmanda liiga klubis Wrexham.

Ta alustas klubikarjääri Šotimaa klubis Hibernian, mille noorteakadeemiaga liitus ta 2000. aastal. Klubi põhimeeskonnas debüteeris ta hooajal 2003–04. Hooaegadel 2007–08 ja 2008–09 valiti ta Šotimaa liiga hooaja noormängijaks. Nii hooajal 2007–08 kui ka 2008–09 lõi ta Šotimaa kõrgliigas vähemalt 10 väravat (vastavalt 13 ja 11 väravat).

Aastatel 2009–2016 mängis ta seitse hooaega Inglismaa kõrgliiga klubides: 2009–2010 Burnleys, 2010–2012 Wolverhampton Wanderersis ja 2012–2016 Sunderlandis. Individuaalselt oli tema edukaim hooaeg 2011–12, kui ta lõi Wolverhampton Wanderersi särgis liigas 12 väravat. Üle kümne värava lõi ta veel kahel hooajal. Hooaja 2015–16	teisel poolel mängis ta laenul Prantsusmaa kõrgliigaklubis Marseille Olympique.

2016. aasta juulis sõlmis ta nelja-aastase lepingu Inglismaa esiliigaklubiga Sheffield Wednesday. Ta mängis Sheffield Wednesdayga Inglismaa esiliigas neli hooaega ja lõi kolmel hooajal liigas vähemalt kümme väravat. 2020. aasta augustis sõlmis ta lepingu  Inglismaa esiliigaklubiga Stoke City, kus mängis kaks hooaega.

Hooajal 2022/23 mängis Fletcher Šotimaa kõrgliigaklubis Dundee United. 2023. aasta septembris sõlmis ta lepingu Inglismaa tugevuselt neljanda liiga klubiga Wrexham. 2024. aastal tõusis ta Wrexhamiga ühe liigaastme võrra kõrgemale.

Debüüdi Šotimaa jalgpallikoondises tegi Fletcher 2008. aasta märtsis sõprusmängus Horvaatia vastu. Koondisekarjääri esimese värava lõi ta 1. aprillil 2009 MM-i valikmängus Islandi vastu. 2016. aasta EM-i valikturniiril tegi ta mõlemas kohtumises Gibraltariga kübaratriki. Fletcher oli pärast 1969. aastat üldse esimene Šotimaa koondislane, kes kübaratriki tegi.

## Saavutused
;Hibernian
*Scottish League Cup: 2006–07
;Sunderland
*Football League Cup: Teine koht 2013–14
;Marseille
*Coupe de France: Teine koht 2015–16

## Viited

## Välislingid
Impedantsspekter

**Impedantsspekter** on elektrilise või muu impedantsi Ż sõltuvus rakendatava siinuselise mõjutuse või toime sagedusest ehk sõltuvusfunktsioon Ż(*f*).

## Impedantsspektri liike
* elektrokeemiline impedantsspekter
* elektrilise bioimpedantsi impedantsspekter
* maapinna jt geoloogiliste objektide impedantsspekter
* ehitus- ja muude konstruktsioonide impedantsspekter
* elektrokeemiliste elementide (akude) impedantsspekter
* akustilise impedantsi sagedusspekter

## Vaata ka
*Spekter
*Spektromeeter
*Spektroskoopia

## Välislingid
*TalTechi elektroonikateadlased said maineka USA patendikinnituse oma uudsele impedantsimeetodile taltech.ee, 5. november 2018
Ork

**Ork** (inglise keeles *orc*) on väljamõeldud humanoidsete olendite rassi (orkide) esindaja.

Kuigi orkide olemus on tuletatud ka mitmetest mütoloogiatest, peetakse nende olemuse üldiseks loojaks J. R. R. Tolkieni ja tema kirjutisi. Tolkieni järgi on orkid agressiivsed, metsikud, julmad ja pahatahtlikud olendid, kes teenivad kurjuse jõude. Tolkieni kujutlust orkidest on hiljem kasutanud mitmed teised kirjanikud, aga ka rolli- ja strateegiamängud nagu "Dungeons & Dragons", "Warhammer", "Warcraft" jne.

Orkid sarnanevad tihti oma olemuselt mäekollidega.

## Tolkien

## Välislingid
*
Anti (kartulisort)

**'Anti**' on hariliku kartuli sort.

Sordi aretasid Jaan Sarv ja Mati Koppel.

Sort kanti sordilehte 1997.

## Viited

## Välislingid
*Sordist Eesti Taimekasvatuse Instituudi andmebaasis
Ants (kartulisort)

**'Ants**' on hariliku kartuli sort.

Sordi aretasid Alice Anderfeld, Aide Tsahkna, Peeter Tamm ja Jaan Sarv.

Sort kanti sordilehte 1992.

Sordi kartulid sobivad laua- ja krõpsukartuliks.

## Viited

## Välislingid
*Sordist Eesti Taimekasvatuse Instituudi andmebaasis
Endla (kartulisort)

**'Endla**' on hariliku kartuli sort (säilitussort).

Sort on rahvaaretis.

Sort kanti sordilehte 2011.

## Viited

## Välislingid
*Sordist Eesti Taimekasvatuse Instituudi andmebaasis
Tiina

**Tiina** võib tähendada järgmist:
*Tiina (ballett)
*Tiina (kartulisort)
*Tiina (õunasort)
*Tiina (eesnimi)
Tiina (kartulisort)

**'Tiina**' on hariliku kartuli sort.

Sordi aretasid Aide Tsahkna ja Terje Tähtjärv.

Sort kanti sordilehte 2017.

## Viited

## Välislingid
*Sordist Eesti Taimekasvatuse Instituudi andmebaasis
Bobi Sivén

**Hans Håkon Christian "Bobi" Sivén** (18. aprill 1899 Helsingi – 12. jaanuar 1921 Repola, Ida-Karjala) oli Soome ja Karjala iseseisvus- ja hõimuliikumise aktivist. 

## Hariduskäik
Ta õppis Helsingi Normaallütseumis, kuid ei lõpetanud seda. Sõja tõttu said kõik abituriendid üliõpilaseks hakkamise õiguse. Ka Sivén kuulutati üliõpilaseks ning ta õppis mõnda aega Helsingi Ülikooli filosoofiateaduskonnas. 

## Sõjaline ja hõimuliikumise tegevus
Ta osales punaste valitsusajal Helsingis 1917–1918 põrandaaluses vastupanuliikumises ja Soome kodusõjas valgete poolel, kuni Helsingi vallutamiseni valgete ja Saksa vägede poolt aprillis 1918. 

Siis läks ta Ida-Karjalasse, kus osales Soome-poolsetes sõjalistes aktsioonides. Aunuse kubermangu kuulunud Repola vald otsustas augustis 1918 liituda Soome riigiga. 12. detsembril 1919 valiti Sivén Repola valla nimismeheks. Ta oli ka Soome välisministeeriumi esindaja Repolas ja samuti Soomega ühinenud Porajärve naabervallas. Ta organiseeris ka Repola valla kaitset Nõukogude Venemaalt lähtuva sõjategevuse vastu.

Soome andis 14. oktoobril 1920 sõlmitud Tartu rahu järgi 1921. aastal mõlemad vallad tagasi Nõukogude Venemaale. Sivén osales algul Nõukogude-vastase ülesõusu kavandamises, kuid pärast kavade läbikukkumist tegi enesetapu. Soome sõjavägi lahkus Repolast 15. veebruaril 1921, nii et soomlaste lahkumist Sivén enam ei näinudki.

Bobi Sivéni enesetapp tegi temast Soome ja Karjala hõimuliikumise tuntuima märtri. Sellel oli suur mõju 1922. aastal asutatud Akadeemilise Karjala Seltsile ideoloogiale ja kuvandile. Selts peitis Sivéni surmakuuli oma lipuvarre naeltesse ja iga uus seltsiga liituja vandus lipu juures, et võitleb hõimurahvaste ja soomluse eest nagu Bobi Sivén. Temast sai tolleaegsete rahvuslike noorte ideaal, kelle kuvand muutus peaaegu müütiliseks.

## Muu tegevus
Sivén oli oma poliitilistelt vaadetelt Soome Maaliidu toetaja. 

Ta oli Soome skaudiliikumise üks rajajaid.

## Isiklikku
Tema vanem vend oli Soome sõjaväelane Paavo Susitaival (sündinud Sivén), kes oli aktiivne Lapua liikumisest osavõtja.

## Kirjandus
*Erkki Kansanaho. *"Bobi Sivén. Karjalan sankarinuorukainen"*. 1993. 64 lk. Soome keeles
*Jussi Niinistö. *"Bobi Sivén - Karjalan puolesta"*. Suomen Kirjallisuuden Seura. Helsinki 2001. 280 lk. Soome keeles
Mario Vrančić

**Mario Vrančić** (sündinud 23. mail 1989 Slavonski Brodis) on Bosnia ja Hertsegoviina jalgpallur, kes mängib poolkaitsjana Horvaatia kõrgliigaklubis Rijeka.

Ta alustas klubikarjääri Saksamaal. Profidebüüdi tegi ta 2007. aastal Mainz 05 ridades. Seejärel mängis ta hooajal 2009–10 Rot Weiss Ahleniga Saksamaa esiliigas ning kaks järgmist hooaega Dortmundi Borussia reservmeeskonnas Saksamaa tugevuselt neljandas liigas Regionalliga West. 2012. aastal liitus ta SC Paderborniga, kellega mängis kaks hooaega Saksamaa esiliigas ja ühe hooaja Saksamaa kõrgliigas. Hooaegadel 2015–16 ja 2016–17 mängis ta SV Darmstadti ridades Saksamaa kõrgliigas.

2017. aasta juunis sõlmis ta kolmeaastase lepingu Inglismaa klubiga Norwich City. Hooajal 2018–19 tõusis ta Norwich Cityga Inglismaa esiliigast kõrgliigasse. Ainsa värava lõi Vrančić Inglismaa kõrgliigas Norwich City meeskonnas 28. detsembril 2019 mängus Tottenham Hotspuri vastu.

2021. aasta juulis sõlmis ta üheaastase lepingu Inglismaa esiliigaklubiga Stoke City. 2022. aasta mais pikendas ta klubiga lepingut, kuid läks sama aasta juunis üheks hooajaks laenule Rijekasse.

Vrančić kuulus noorena Saksamaa noortekoondistesse. 2008. aastal tuli ta Saksamaa kuni 19-aastaste koondisega omavanuste Euroopa meistriks. Bosnia ja Hertsegoviina jalgpallikoondises mängis ta aastatel 2015–2017 kuus korda.

Tema vanem vend Damir Vrančić on samuti jalgpallur ning kuulunud Bosnia ja Hertsegoviina koondisse.

## Saavutused
;Norwich City
*EFL Championship: 2018–19

## Viited

## Välislingid
Marcelo Rebelo de Sousa

**Marcelo Nuno Duarte Rebelo de Sousa** (sündinud 12. detsembril 1948 Lissabonis) on Portugali jurist, õigusteadlane ja poliitik, kes valiti 24. jaanuaril 2016 Portugali presidendiks, ametisse asus ta 9. märtsil 2016 - 9. märtsil 2026.
Ta on töötanud ka ajakirjanikuna, poliitilise analüütikuna ja kommentaatorina. 

Ta on lõpetanud Lissaboni Ülikooli juristina, spetsialiseerudes riigi- ja haldusõigusele. Ta on Lissaboni Ülikooli riigi- ja haldusõiguse professor. 

*[[Estado Novo]]* autoritaarse režiimi ajal alustas ta karjääri juristina, hiljem lisandus ajakirjaniku amet. 

24. jaanuaril 2021 valiti ta veel üheks viieaastaseks ametiajaks presidendiks. Põhiseadus ei luba tal kolmandat korda kandideerida, seega lõpeb tema presidendiaeg märtsis 2026. 

## Side Eestiga

2025. aasta sügisel käis ta Eestis. Sousa osales president Alar Karise kutsel 11. oktoobril Tallinnas lõppenud Arraiolose grupi kohtumisel koos kümne Euroopa Liidu liikmesriigi riigipeaga. Kahepäevase kohtumise teemade keskmes olid tehisaru kasvav roll ühiskonnas ning rahvusvaheline julgeolekuolukord. 

16. aprillil 2019 kohtus Portugalis riigivisiidil viibinud president Kersti Kaljulaid Portugali presidendi Marcelo Rebelo de Sousaga. Peamisteks teemadeks, mida riigipead arutasid, olid võimalused kahe riigi koostöö süvendamiseks digiteemade ja e-riigi vallas, julgeolekuküsimused ning Euroopa Liidu tulevikku puudutav. 

## Tunnustus
*2019 Maarjamaa Risti ketiklassi teenetemärk

## Viited
Aasta tegu (Rapla maakond)

**Aasta tegu** (ka **Raplamaa Aasta Tegu**) on tunnustus, mida Raplamaa Arendus- ja Ettevõtluskeskus annab igal aastal välja inimesele või organisatsioonile, kelle tegevus on edendanud elu Rapla maakonnas.

## Tunnustuse saajaid
*...
;2015
*Rapla KK (sai Meistriliigas pronksmedali)

;2016
*Jaan ja Maili Metssalu
*Kultuuriklubi Baas 
*muusika- ja teatrifestival SÄRIN eestvedajad

;...

## Viited

## Välislingid
*Tunnustusest Rapla maakonna portaalis
Mitteeukleidiline geomeetria

**Mitteeukleidiline geomeetria** (inglise keeles *non-Euclidean geometry*) on sõna otseses mõttes mis tahes geomeetriline süsteem, mis erineb eukleidilisest geomeetriast, kuid traditsiooniliselt kasutatakse seda terminit kitsamas tähenduses – ainult traditsiooniliste mitteeukleidiliste geomeetriliste süsteemide kohta: Lobatševski geomeetria (hüperboolne geomeetria) ja sfäärigeomeetria (või sellega sarnased Riemanni geomeetria ja elliptiline geomeetria).

Nagu ka eukleidiline geomeetria, kuuluvad mitteeukleidilised geomeetriad konstantse kõverusega ruumi meetriliste geomeetriate hulka. Nullkõverus vastab eukleidisesle geomeetriale, positiivne kõverus viitab sfäärilisele, Riemanni geomeetriale või elliptilisele geomeetriale ning negatiivne kõverus Lobatševski geomeetriale.

Eestis ilmunud matemaatikaleksikon (2003) defineerib järgmiselt: "Mitteeukleidiline geomeetria on **mitteeukleidilise ruumi** geomeetria, mille aksiomaatikas eitatakse paralleelide aksioomi". 

## Meetrika pinna jaoks
Meetrika väljanägemine homogeensetes planimeetriates sõltub valitud (kõverjooneliste) koordinaatide süsteemist. Allpool on esitatud poolgeodeetiliste koordinaatide juhtudeks järgmised valemid:

*Eukleidiline geomeetria: ds^2 = dx^2 + dy^2 (Pythagorase teoreem)
*Sfäärigeomeetria: ds^2 = dx^2 + \cos^2\left(\frac{y}{R}\right) dy^2. Siin *R* – sfääri raadius
*Lobatševski geomeetria: ds^2 = dx^2 + \operatorname{ch}^2\left(\frac{y}{R}\right) dy^2. Siin *R* – Lobatševski pinna kõveruse raadius, *ch* – hüperboolne koosinus

## Viited
Żeby Polska była Polską

**Żeby Polska była Polską** (poola keeles "Et Poola oleks Poola") on poola patriootiline laul, opositsioonilise ametiühingu Solidaarsus mitteametlik hümn.

Laulu kirjutas protestilauluna Jan Pietrzak 1976. aastal, muusika autor on Włodzimierz Korcz.
Rakvere vennashaua monument

**Rakvere vennashaua monument** oli mälestusmärk Lääne-Viru maakonnas Rakveres Ausambamäe pargis Kastani puiestee ääres, aadressil Lai tn 34. Monument oli pühendatud II maailmasõjas hukkunud punaväelastele. 

## Ajaloost
Algul oli selles kohas punavõimu rajatud puust mälestusmärk, kuid Rakvere Gümnaasiumi õpilased lasid selle 1945. aasta sügisel õhku. Uus betoonist ja dolomiidiga kaetud monument avati 6. novembril 1951 tolleaegsel Suvorovi väljakul. See oli rajatud Alar Kotli kavandi järgi. 21. sajandil oli monumenti mitmel korral soditud, üle värvitud jms. Vene saatkonna rahaga remonditi monumenti 2019. aastal.

## Monumendi eemaldamine
Seoses 2021. aastal kõrvalkinnistul (Lai tn 36) alustatud Rakvere Riigigümnaasiumi hoone ehitamisega ning Vene-Ukraina sõja algusega 24. veebruaril 2022 muutus aktuaalseks Nõukogude okupatsiooni mälestusmärgi eemaldamine. 13. juulil 2022 lammutatigi monument Rakvere Linnavalitsuse eestvõttel, kuid mõned dolomiidist osad säilitati tervetena museaalsel eesmärgil. Monumendi lähedalt kaevati välja 28 inimese säilmed, kelle identifitseerimist ei korraldatud. Isikud olid osaliselt maetud kahekaupa kirstudesse, maetutest umbes pooled olid eraisiku tunnustega. Väljakaevatud inimsäilmed paigutati nelja kirstu ning maeti nädal aega hiljem ümber Rakvere linnakalmistule kabeli lähistele, kus oli juba varem Teises maailmasõjas langenud Nõukogude sõdurite matmispaik.

## Vaata ka
*Palermo punase terrori ohvrite mälestuskivi

## Viited

## Välislingid
*Endine mälestusmärk Rakveres. Virumaa Muuseumid SA
*Rakvere vennashaud
*Rakvere punamonumendiga ei võeta midagi ette. Virumaa Teataja, 28. märts 2022
*Rakvere punamonument on minema viidud // Galerii. Virumaa Teataja, 13. juuli 2022
*Rakvere punamonument võeti maha. Virumaa Teataja, 14. juuli 2022
Berit

**Berit** on naisenimi.

2020. aasta seisuga oli see Eestis esinemissageduselt 300. naisenimi (2018–308.). 1. jaanuari 2020 seisuga oli Eestis eesnimi Berit 514 naisel (2018–497).

## Tuntud nime kandjaid
*Berit Aljand
*Berit Aunli
*Berit Kaschan
*Berit Mørdre Lammedal
*Berit Petolai
*Berit Saar
*Berit Talpsepp-Jaanisoo

## Viited

## Välislingid
*
Viljandi talvine tantsupidu

**Viljandi talvine tantsupidu** on Viljandi maakonnas Viljandis toimuv tantsupidu. Pidu korraldavad Eesti Tantsupedagoogide Liit, rahvatantsurühm Vabajalg ja rahvatantsuansambel Viljandi.

Peale eestlaste esineb tantsupidudel ka välismaa tantsijaid.

2010 toimus XII Viljandi talvine tantsupidu.

## Vaata ka
*Viljandimaa tantsu- ja laulupidu

## Viited
Kubija laululava

**Kubija laululava** (ka *Võru laululava, Võru-Kubija laululava*) on laululava Võru maakonnas Võrust kagus Meegomäe küla territooriumil.

Esimene Kubija laululava rajati 1950. aastate lõpus. See oli ilma katuseta ja akustiliselt ebaõnnestunud ning varsti hakati mõtlema parema laululava ehitamisest.

1995. aastal projekteeris laululava Fredi-Armand Tomps. Inseneritööd tegi Tõnu Keskküla. Laululava taasavati 1999.

## Viited

## Välislingid
* Foto: Võru rajooni 1964.a. noorte suvepäevade lõpetamine Kubija laululaval 28.juunil 1964.a. osavõtjad Kubija laululaval
Valga Käval

**Valga Käval** on Valga maakonnas Valgas tegutsev käsipalli. Klubi on mänginud Meistriliigas.

Klubi asutati 4. mail 1999.

Klubi kuulub Eesti Käsipalliliitu ja Valgamaa Spordiliitu.

Aastal 2021 eemaldati Valga Käval Eesti 2021 meeste meistrivõistluste Esiliigast ning tühistati sellel aastal peetud mängude senised tulemused.

## Viited

## Välislingid
*
Ralfs Nemiro

**Ralfs Nemiro** (sündinud 9. veebruaril 1981 Riias) on Läti jurist ja poliitik. Ta oli 23. jaanuarist 2019 kuni 16. märtsini 2020 majandusminister Arturs Krišjānis Kariņši valitsuses.

Ta on lõpetanud Riia 94. Keskkooli. Seejärel lõpetas ta Läti Ülikooli õigusteaduskonna.

2017. aasta Läti kohalikel valimistel valiti ta Jelgava piirkonna nõukogusse. 2018. aasta Läti parlamendivalimistel valiti ta seimi liikmeks. 23. jaanuaril 2019 sai tast majandusminister Arturs Krišjānis Kariņši valitsuses.

## Tunnustus
*2019 Maarjamaa Risti II klassi teenetemärk

## Viited
Archer (laev, 1849)

**Archer** oli Briti kuningliku laevastiku puidust aurumasinaga purjelaev, nimelaevaks projektile (Archer-class sloop), mille kohaselt ehitati ka teine laev, nimega Wasp.
Archer oli üks Briti kuningliku laevastiku alustest, mis tegutsesid Eesti rannavetes Krimmi sõja käigus 1854.-1855. aastal. 1855. aastal on Läänemerel olnud kokku 93 mitmesugust Briti kuningliku laevastiku laeva.

Laev ehitati aastatel 1847–1850.

ehitaja Deptford Dockyard

projekti autor John Edye

veeväljasurve 1337 tonni

pikkus 56,8&nbsp;m (kahurtekil)

süvis 5,8&nbsp;m.

meeskond 170 meest

raapurjestus

masinate projektivõimsus 202 hj, katsetusel 347 hj (259&nbsp;kW)

masinal 2 horisontaalset silindrit

üks sõuvint

kiirus 7,8 sõlme

vesikasvude vältimiseks oli korpus kaetud vaskplekiga

kahurid olid eestlaetavad

2 kahurit (68-naelased kuulid)
 
10 kahurit 32 naela

**Teenistusrajoonid**

1850–1853 Aafrika, Šotimaa

1854–1855 Läänemerel Krimmi sõja käigus

Pärast Krimmi sõda oli Põhja-Ameerika ja Ida-India teenistusjaama koosseisus

1859–1866 oli tegutsev Aafrika läänerannikul orjakaubanduse tõkestamisega.

Aafrika perioodil oli palju probleeme haigustega. Sel perioodil laeva juhtinud viiest kaptenist üks suri ja kaks invaliidistusid.

Krimmi sõja käigus viibis Läänemerel kokku viis Inglise sõjalaeva. Arceri kapteniks oli siis Edmund Heathcote, kes oli asunud teenima laevastikus 1828, jõudnud kapteni auastmesse 1852, ning läks erru viitseadmiralina 1877.

Archer oli üks kolmest laevast, millest püsib mälestus rahvalaulus "Viire takka"::

''Viire takka tulevad kolm

meresõidu masinat. Neil

kõigil suitsutorud pääl, vaat

kolm suurt laeva seisvad sääl.

## Viited
Rahvasprindi karikavõistlused

**Rahvasprindi karikavõistlused** on Eesti autospordi karikavõistlused amatööridele. Võistlusi korraldab Eesti Autospordi Liit koos spordiklubidega. Võistlused koosnevad kuni kümnest etapist.

## Etapid
2019 sõidetakse järgmised etapid:
*1+1 Hiiumaa 26.01
*1+1 Otepää 09.02
*Haapsalu 13.04
*Otepää 20.04
*Kohila 04.05
*Viru 08.06
*Hiiumaa 29.06
*A1M Võru 27.07
*Saaremaa 07.09
*Laitse 15.09
*Vasalemma 26.10 (varuetapp).

## Viited

## Välislingid
*Rahvasprindist Eesti Autospordi Liidu kodulehel
Tähe (perekonnanimi)

**Tähe** on eesti perekonnanimi.

2019. aasta 1. jaanuari seisuga oli Eestis perekonnanimi Tähe 185 inimesel (89 mehel ja 96 naisel).

## Nime kandjaid
*Eduard Tähe (1922–2004)
*Tagne Tähe (1985–), eesti laskesuusataja
*Tõnu Tähe (1955–2011), eesti pulmaisa
*Üllar Tähe, eesti laskesuusatamistreener

## Viited
Tensorväli

**Tensorväli** (inglise keeles *tensor field*) on matemaatikas ja füüsikas kujutus (väli), mis seab vaadeldava matemaatilise ruumi (tavaliselt eukleidiline ruum või diferentseeruv muutkond) igale punktile vastavusse tensori. 

Tensorvälju kasutatakse diferentsiaalgeomeetrias, algebralises geomeetrias, üldrelatiivsusteoorias, materjaliteaduses (pingete analüüsis ja deformatsiooniarvutustes), samuti laialt rakendusfüüsikas.

## Vaata ka
*Ühitatavus tensorväljade korral

## Viited
Peiulill

**Peiulill** (*Tagetes*) on taimeperekond korvõieliste sugukonnas. Eesti keeles võidakse kasutada selle perekonna taimede kohta ka nimetust **tageetes**.

Perekonda kuulub 56 liiki. Nad kasvavad pärismaisena Mehhikos ja Lõuna-Ameerikas. Mitmed liigid on naturaliseerununa levinud paljudes maailma piirkondades. Mitmeid liike kasutatakse laialdaselt dekoratiivtaimedena.

Eestis pärismaiseid peiulilleliike ei leidu.

## Liike
**Tagetes erecta* – kõrge peiulill 
**Tagetes lemmonii* – lemmoni peiulill 
**Tagetes lucida* – läikiv peiulill 
**Tagetes minuta* – süllane peiulill 
**Tagetes patula* – madal peiulill 
**Tagetes tenuifolia* – ahtalehine peiulill (ka õievähene peiulill)
Helme (eesnimi)

**Helme** on naisenimi.

2018. aasta seisuga oli see Eestis esinemissageduselt 688. naisenimi. 1. jaanuari 2018 seisuga oli Eestis eesnimi Helme 118 naisel.

## Tuntud nime kandjaid
*Helme Suuk
*...

## Viited

## Välislingid
*
Imre (eesnimi)

**Imre** on mehenimi.

1. jaanuari 2025. aasta seisuga on eesnimi Imre 632 mehel. Imre on populaarsuselt 247. mehenimi.

Kõige populaarsem on eesnimi Imre vanuserühmas 45–49, kus neid on 10 000 elaniku kohta 12,23. Kõige populaarsem on eesnimi Imre Hiiu maakonnas, kus neid on maakonna 10 000 elaniku kohta 11,25.

## Tuntud nime kandjaid
*Imre Kálmán
*Imre Kose
*Imre Perli
*Imre Saarna
*Imre Siil
*Imre Sooäär
*Imre Vähi

## Viited

## Välislingid
*
Inga

**Inga** võib tähendada järgmist:
**[[Inga (perekond)|Inga]]*, troopiliste taimede perekond liblikõieliste sugukonnast
*Inga Varteigist, Norra kuninga Håkon Sverressoni armuke
*Inga (laulja), Islandi laulja (kodanikunimega Ingibjörg Stefánsdóttir)
*Inga (eesnimi)
Lüüdimaa

**Lüüdimaa** on kultuuripiirkond Ida-Euroopas, mille moodustavad lüüdilaste asualad.

20. sajandi algul (1905) elas umbes 10 000 lüüdilast Aunuse kubermangu Aunuse maakonna Vaaseni vallas ning Petroskoi maakonna Pyhäjärve, Suoju, Munjärve ja Kontupohja valla 79 külas, lisaks veel lüüdilased linnades (peamiselt Petroskois).

## Lüüdimaa külad tänapäeval
Tänapäeval paikneb Lüüdimaa üldiselt Laadoga ja Äänisjärve vahel Karjala Vabariigi Aunuse, Prääsä ja Kontupohja rajoonis külades.
*Jyrksuari
*Kuujärvi
*Mundärvenlahti
*Prääsä
*Päljärvi
*Pühäd'ärv
*Tiudia
*Viidan

## Viited
Ingvar (eesnimi)

**Ingvar** on mehenimi.

2018. aasta seisuga oli see Eestis esinemissageduselt 500. mehenimi. 1. jaanuari 2018 seisuga oli Eestis eesnimi Ingvar 150 mehel.

## Tuntud nime kandjaid
*Ingvar Carlsson
*Ingvar Luhaäär
*Ingvar Wixell

## Viited

## Välislingid
*
Hanno

**Hanno** võib tähendada järgmist:
*Hanno Meresõitja, Kartaago meresõitja (5. sajand eKr)
*Hanno Suur, Kartaago väejuht ja valitseja (3. sajandi 2. pool eKr)
*Hanno, Bomilkari poeg, Kartaago väejuht (3. sajandi 2. pool eKr) 
*Hanno (eesnimi)

## Vaata ka
*Hannō, Jaapani linn
*Annone, Leo X elevant
Archer

**Archer** (inglise keeles *vibukütt*) võib viidata järgnevale:
## Nimed
* Archer (eesnimi)
* Archer (perekonnanimi)

## Kohad
### Antarktika
* Archer Glacier, asukohaga Grahamimaal
* Archer Peak, asukohaga Possession Islandsil
* Archer Point, asukohaga Harald Bays

### Ameerika Ühendriigid
* Archer (Florida), linn Florida osariigis
* Archer (Iowa), linn Iowa osariigis
* Archer (Nebraska), inkorporeerimata ala Nebraska osariigis
* Archeri maakond, Texase osariigis
## Kultuur
* Archer (telesari 1975)
* Archer (telesari 2009)

## Sõjandus
* Archer (tankihävitaja), Suurbritannia tankihävitaja
* AA-11 Archer, NATO koodnimi Vympel R-73 õhk-õhk-tüüpi raketile
* Artillerisystem 08, ehk ARCHER Artillery System , Norra-Rootsi koostööprojektina valminud liikurhaubits

### Laevad
* Archer (laev), mitmed samanimelised laevad
** Archer, 1849. aastal teenistusse asunud Suurbritannia Kuningliku Mereväe sõjalaev
Ruhi

**Ruhe** ehk **ruhi** on ühest puutüvest õõnestatud paat (ühepuupaat), mis meenutab küna. See on maailma vanimaid paadivorme.

Hülgenahast paadid polnud siseveekogudel liikumiseks piisavalt usaldusväärsed, mistõttu hakati otsima võimalusi ehitada veekindlamaid sõidukeid. Tekkis mõte valmistada veesõiduk jämeda puu tüvest. Selleks sai ruhe – seest tühjaks õõnestatud puutüvi, mida hakati kasutama  liikumiseks siinsetel jõgedel ja väiksematel järvedel. 

Ruhi õõnestati haava- või männipuust. Eestis kasutati selliseid veesõidukeid veel 20. sajandi alguses ning põhjaeesti murretes kasutati selle kohta ka sõna *küna*.

Ruhe valmistamiseks tükeldati puutüvi paraja pikkusega osadeks, muudeti õõnsaks kivikirvega ja põletati seest tühjaks. Lihtne ruhe kujutas endast tömpide otstega õõnsat, paksude parrastega ühepuupaati, mille laius nii otstes kui ka keskel oli ligilähedaselt ühesugune. 

Robustse välimusega veesõidukit kasutasid  siseveekogude ääres elavad inimesed eelkõige kalapüügiks. Ruhet lükati edasi tõugates veekogu põhjast pika lati või mõlaga. Ruhed muutusid mitme aastatuhande keskel sedavõrd populaarseks, et need olid Eestis kasutuses veel ka 19. sajandil. Kiviaja inimesed liikusid rannalähedastes vetes nii ruhede kui ka nahkpaatidega. 

Ruhe oli raske veesõiduk, kuna selle seinad olid paksud. Niisamuti oli probleeme ruhe püstuvusega – see võis kergesti ja ootamatult ümber minna. Vees kiiremaks liikumiseks pidi veesõiduki kere olema esi- ja tagaosas kitsam ja robustsest ruhest voolujoonelisema kujuga. Tasakaalu saavutamiseks kinnitati ruhele lattidest või laudadest tiivad või ühendati ruhed paarikaupa kaksikruhedeks.

Juba varasel ajal arendati lihtsast ühepuupaadist **–** ruhest välja keskelt laiemaks painutatud haabjas.

## Viited

## Välislingid
* Ruhi, Eesti Rahva Muuseum
Põhukorv

**Põhukorv** (Saaremaal ka **rüpp**) oli suur silindriline korv, mile küljed olid tehtud hõredatest püstvarbadest. Oli kasutusel peamiselt Põhja-Eestis ja saartel. Põhukorviga kandsid talunaised loomasöödaks põhku ja heinu.

## Viited

## Välislingid
* Põhukorv, Eesti Rahva Muuseum
Kesktunebo keel

**Kesktunebo keel** on tšibtša keelkonda kuuluv keel, mida traditsiooniliselt räägib osa tänapäeva Colombia Arauca ja Boyacá departemangus elavatest tunebodest. 

2000. aastal hinnati keele kõnelejate arvuks 2500.

## Fonoloogia
Kesktunebo keeles on 5 vokaalfoneemi ja 14 konsonantfoneemi.

## Viited

## Välislingid

*https://tunebo.webonary.org/
*https://phoible.org/languages/tuf
Jonathan Castro Otto

**Jonathan Castro Otto** (enam tuntud kui **Jonny**; sündinud 3. märtsil 1994 Vigos) on Hispaania jalgpallur, kes mängib parem- või vasakkaitsjana Kreeka kõrgliigaklubis PAOK.

Ta alustas klubikarjääri kodulinna klubis RC Celta de Vigo. 2012. aasta septembris debüteeris ta Hispaania kõrgliigas klubi põhimeeskonnas. Esimese värava Hispaania kõrgliigas lõi ta 20. veebruaril 2016 mängus SD Eibari vastu.

2018. aasta juulis liitus ta Madridi Atléticoga, kuid suundus kohe laenule Wolverhampton Wanderersi. 29. septembri 2018 lõi ta mängus Southamptoni vastu oma esimese värava Inglismaa kõrgliigas. 2019. aasta jaanuaris sõlmis ta klubiga püsiva, nelja ja poole aasta pikkuse lepingu. 18. märtsil 2023 lõi ta Leeds Unitedi vastu värava, mis valiti Inglismaa kõrgliiga kuu parimaks väravaks.

2024. aasta jaanuaris sõlmis Castro 1,5-aastase lepingu PAOK-ga. Kohe samal hooajal tuli ta klubiga Kreeka meistriks.

2012. aastal tuli ta Hispaania kuni 19-aastaste koondisega omavanuste Euroopa meistriks. Debüüdi Hispaania jalgpallikoondises tegi Jonny 11. oktoobril 2018 sõprusmängus Walesi vastu.

## Viited
Troškūnai vald

**Troškūnai vald** (leedu keeles *Troškūnų seniūnija*) on 2. järgu haldusüksus (vald) Leedus Anykščiai rajooni territooriumil.

Valla pindala on 292&nbsp;km². 2011. aasta seisuga elas seal 2745 inimest. Valla keskus on Troškūnai linn, kus aastal 2011 oli 451 elanikku. Vallamaja asub aadressil Vytauto g. 2. Vallavanem on Antanas Jankauskas.

Vallas asuvad ka Surdegise alev, kus 2011. aastal oli 158 elanikku, ja Surdegise raudteejaam, kus aastal 2011 oli 5 elanikku.

Lisaks küladele on vallas ka arvukalt huutoreid

## Viited
Raguvėlė

**Raguvėlė**  on küla Leedus Anykščiai rajoonis Troškūnai vallas. Küla asub valla keskusest Troškūnaist 18 kilomeetri kaugusel Juosta jõe kaldal. Raguvėlės on algkool (Troškūnai kooli filiaal) ja raamatukogu. Külas asub Raguvėlė mõisa hoonetekompleks, vaatamisväärsusteks on veel sealne aastal 1796 ehitatud katoliku kirik ja Komarite suguvõsa mausoleum.

XVIII sajandil rajati Raguvėlė mõis. Aastal 1784 ehitas Troškūnai klooster sinna kabeli, mille asemele püstitati aastal 1796 katoliku kirik. Küla oli nõukogude perioodil kohaliku sovhoosi keskasulaks.

Aastal 1910 sündis seal Poola jooksja ja kõrgushüppaja Władysław Komar.

## Viited

## Välislingid

*Küla portaalis vietoves.Lt